**Bekendtgørelse om energivirksomheders og bygningsejeres oplysning af elforbrugere og slutkunder om energiforbrug og fakturering****[[1]](#footnote-1)**

I medfør af § 6 a, stk. 4, § 72 a, stk. 9, § 78, stk. 7 og 8, og § 88 i lov om elforsyning, jf. lovbekendtgørelse nr. 418 af 25. april 2016, § 3, § 7 b, § 14, stk. 2, § 50 i lov om naturgasforsyning, jf. lovbekendtgørelse nr. 1331 af 25. november 2013, som ændret ved lov nr. 1498 af 23. december 2014, § 2 a, § 28 a, stk. 3, og § 34, stk. 2, i lov om varmeforsyning, jf. lovbekendtgørelse nr. 1307 af 24. november 2014, som ændret ved lov nr. 1498 af 23. december 2014, § 1 a, § 6 a og § 9, stk. 2 og 3, i lov om fjernkøling, jf. lovbekendtgørelse nr. 1190 af 10. november 2014, som ændret ved lov nr. 1876 af 29. december 2015, og § 6, stk. 3, § 19 og § 22, stk. 2 og 3, i lovbekendtgørelse nr.1065 af 12. november 2012 om fremme af besparelser i energiforbruget, som ændret ved lov nr.1876 af 29. december 2015, fastsættes efter bemyndigelse i henhold til § 4, stk. 1, i bekendtgørelse nr. 436 af 11. maj 2012 om Energistyrelsens opgaver og beføjelser:

 *Anvendelsesområde og definitioner*

§ 1. Bekendtgørelsen finder anvendelse på energivirksomheders og bygningsejere med fordelingsmåleres oplysning af elforbrugere og øvrige slutkunder om energiforbrug og fakturering.

§ 2. I denne bekendtgørelse forstås ved:

1) Afregningsmåler: En måler, der danner grundlag for afregning med energivirksomheden.

2) Elforbruger: En slutforbruger, som aftager og forbruger leveret elektricitet.

3) Elhandelsvirksomhed: Virksomhed, der sælger elektricitet.

4) Energivirksomhed: Samlet betegnelse for elhandels-, naturgasdistributions-, varmedistributions- og fjernkølingsvirksomhed samt naturgasleverandører.

5)Fordelingsmåler: En måler, der har til formål at fordele det målte forbrug på en afregningsmåler mellem flere slutkunder.

6) Fjernkølingsvirksomhed: En virksomhed, der leverer fjernkøling.

7) Leverandør af energitjenester: En fysisk eller juridisk person, der leverer energitjenester eller andre foranstaltninger til forbedring af energieffektiviteten til en slutkundes facilitet eller lokaler.

8) Naturgasdistributionsvirksomhed: Enhver fysisk eller juridisk person, der varetager transport af naturgas via lokale eller regionale ledningsnet med henblik på levering til forbrugere, jf. § 6, nr. 2 og 4, i lov om naturgasforsyning.

9) Naturgasleverandør: Enhver fysisk eller juridisk person, der varetager forsyningsfunktionen, dvs. såvel forsyningspligtige som andre selskaber, der sælger naturgas.

10) Varmedistributionsvirksomhed: En virksomhed, som har til formål at levere energi i form af opvarmet vand, damp eller andre brændbare gasarter end naturgas til forbrugere med henblik på bygningers opvarmning eller forsyning med varmt brugsvand, jf. § 28 a, stk. 2, i lov om varmeforsyning.

11) Slutkunde: En fysisk eller juridisk person, der køber energi til egen slutanvendelse.

*Information om elforbrug, fakturering m.v. til forbrugere*

§ 3. Elhandelsvirksomheder skal sikre, at de forbrugere, som virksomheden har et kundeforhold til, årligt får information om udviklingen i deres forbrug af energi fra elhandelsvirksomheden. Informationen skal indeholde:

1) oplysning om det seneste års energiforbrug,

2) sammenligning med de tre foregående års energiforbrug og

3) sammenligning med energiforbruget i tilsvarende forbrugerkategorier, i det omfang der foreligger et relevant sammenligningsgrundlag. Sammenligningen skal ske ved indplacering af forbrugeren på en relativ skala for forbrug, der viser bedste praksis.

Stk. 2. Elhandelsvirksomheder meddeler informationen til forbrugerne elektronisk eller på anden måde samtidig med udsendelsen af fakturaen for den senest afsluttede forbrugsperiode. Hvis informationen ikke udsendes sammen med fakturaen, skal fakturaen indeholde oplysning om, hvorledes informationen bliver meddelt forbrugeren.

§ 4. Elhandelsvirksomheder skal mindst én gang årligt på en gennemsigtig og forståelig måde oplyse de elforbrugere, som virksomheden har et kundeforhold til og som hovedsagelig handler udenfor deres erhverv, om udviklingen i priser og gebyrer, der berører forbrugeren, jf. dog stk. 2.

Stk. 2. Elhandelsvirksomheder skal fremsende oplysninger om faktisk målt forbrug og fakturering i medfør heraf for fjernaflæste aftagenumre til de enkelte elforbrugere, som virksomheden har et kundeforhold til, som minimum fire gange om året og senest 2 måneder efter udgangen af en 3-månedersperiode, jf. § 72 a, stk. 3, i lov om elforsyning.

Stk. 3. Elhandelsvirksomheder skal efter anmodning fra den enkelte slutkunde, som virksomheden har et kundeforhold til, fremsende oplysninger om faktisk målt forbrug og fakturering i medfør heraf op til fire gange årligt gældende i perioden fra sidste aflæsning som fremgår af faktura eller faktureringsoplysning til den nye aflæsning.

Stk. 4. Til efterlevelse af stk. 3 kan elhandelsvirksomheder indføre et system, hvor slutkunden selv foretager aflæsning af og underretter leverandøren om aflæsningen af måleren.

§ 5. Elhandelsvirksomheder sikrer i forhold til de elforbrugere, som virksomheden har et kundeforhold til, at elforbrugeren uden beregning kan indhente information i datahubben om forbruget på eget aftagenummer, jf. § 72 b, stk. 3, i lov om elforsyning.

§ 6. Elhandelsvirksomheder må ikke fra elforbrugerne opkræve særskilt betaling for fremsendelse af fakturaer.

Stk. 2. Elhandelsvirksomheder skal tilbyde elforbrugerne at fremsende fakturaer elektronisk.

*Information om naturgasforbrug, fakturering m.v. til slutkunder*

§ 7. Naturgasdistributionsvirksomheder og naturgasleverandører skal sikre, at slutkunder, som virksomheden har et kundeforhold til modtager en faktura på grundlag af faktisk forbrug mindst én gang årligt.

Stk. 2. Fakturaen skal på en klar og letforståelig måde indeholde oplysninger om:

1. aktuelle priser og slutkundens seneste års energiforbrug,
2. sammenligning af slutkundens aktuelle energiforbrug med forbruget i samme periode året før,
3. kontaktoplysninger om slutkundeorganisationer, energimyndigheder eller lignende organer, herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr, og
4. en klar og let forståelig redegørelse for hvordan fakturaen er fremkommet, navnligt, hvis den ikke er baseret på faktisk forbrug.

Stk. 3. Naturgasdistributionsvirksomheden og naturgasleverandøren kan indføre et system, hvor slutkunden selv foretager aflæsning af måleren og underretter om aflæsning af måleren. Kun i de tilfælde, hvor slutkunden ikke har givet meddelelse om aflæsning af måleren for det årlige forbrug baseres faktureringen på et anslået forbrug eller en fast takst.

Stk. 4. Naturgasdistributionsvirksomheden og naturgasleverandøren meddeler informationen elektronisk eller på anden måde sammen med fakturaen. Oplysninger, jf. stk. 2, bør tillige fremgå af kontrakter, transaktioner og kvitteringer fra distributionsstationer i det omfang det er muligt.

§ 8. Naturgasleverandørvirksomheder skal mindst én gang årligt på en gennemsigtig og forståelig måde oplyse de slutkunder, som virksomheden har et kundeforhold til, om udviklingen i priser og gebyrer, der berører kunden.

§ 9. For slutkunder, der har en manuelt aflæst måler, skal naturgasdistributionsvirksomheder og naturgasleverandører udover fakturering, jf. § 7, fremsende faktureringsoplysninger mindst tre gange årligt, hvis slutkunden anmoder om det. Betalingsanmodning herfor kan udelades. Oplysningerne skal gives fra sidste aflæsning som fremgår af faktura eller faktureringsoplysning, til den nye aflæsning.

Stk. 2. Faktureringsoplysninger skal indeholde følgende:

a) aktuelle priser og slutkundens seneste års energiforbrug,

b) sammenligning af slutkundens aktuelle energiforbrug med forbruget i samme periode året før,

og

c) kontaktoplysninger om slutkundeorganisationer, energimyndigheder eller lignende organer, herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr.

Stk. 3. Naturgasdistributionsvirksomheden og naturgasleverandøren kan indføre et system, hvor slutkunden selv foretager aflæsning af og underretter leverandøren om aflæsningen af måleren.

Stk. 4. Naturgasdistributionsvirksomheden og naturgasleverandøren meddeler informationen elektronisk efter anmodning eller på anden måde.

§ 10. For slutkunder, med intelligente målere, der er installeret i overensstemmelse med direktiv 2009/73, skal naturgasdistributionsvirksomheder og naturgasleverandører, ud over fakturering, jf. § 7, sikre at disse har let adgang til oplysninger om hidtidigt forbrug som giver mulighed for at slutbrugeren kan foretage detaljeret kontrol. Betalingsanmodning herfor kan udelades.

Stk. 2 Faktureringsoplysningerne skal omfatte:

a) samlede oplysninger for mindst de foregående tre år eller perioden indgåelse af kontrakten, hvis den er kortere end tre år. Oplysningerne skal være til rådighed mindst fire gange om året,

b) detaljerede oplysninger om forbrugstidspunktet for hvilken som helst dag, uge eller måned og et hvilket som helst år. Disse oplysninger stilles til rådighed for slutkunden via internettet eller målergrænsefladen for en periode på mindst de foregående 24 måneder eller perioden siden kontraktsindgåelse, hvis den er kortere, og

c) kontaktoplysninger om slutkundeorganisationer, energimyndigheder eller lignende organer, herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr. Oplysningerne skal være til rådighed mindst tre gange om året.

Stk. 3. Naturgasdistributøren og naturgasleverandøren meddeler informationen elektronisk eller på anden måde.

§ 11. Naturgasdistributions og naturgasleverandører skal på anmodning fra en slutkunde, som virksomheden har et kundeforhold til, stille slutkundens faktureringsoplysninger til rådighed for en leverandør af energitjenester, der er udpeget af slutkunden.

§ 12. Naturgasdistributionsselskaber og gasleverandørselskaber må ikke kræve særskilt betaling for fremsendelse af fakturaer og faktureringsoplysninger.

§ 13. Ved afsendelse af kontrakter og kontraktændringer og som bilag til de fakturaer slutkunder modtager eller via websteder til individuelle kunder, skal naturgasdistributionsselskaber og naturgasleverandører give deres kunder klare og let forståelige oplysninger om, hvordan de kan kontakte uafhængige forbrugerrådgivningscentre, energimyndigheder eller lignende institutioner, herunder disses internetadresser, hvor de kan få råd om, hvilke energieffektivitetsforanstaltninger, der tilbydes, referenceprofiler for deres energiforbrug og tekniske specifikationer for energiforbrugende apparater, der kan tjene til at begrænse forbruget for disse apparater.

§ 14. §§ 7-13 finder ikke anvendelse på gas, der alene anvendes til madlavning.

Stk. 2. § 10 finder ikke anvendelse for timeaflæste slutkunder med et naturgasforbrug på over 50.000 m3 årligt.

*Information om varmeforbrug, fakturering m.v. til slutkunder*

§ 15. Varmedistributionsvirksomheder skal sikre, at slutkunder, som virksomheden har et kundeforhold til, modtager en faktura på grundlag af faktisk forbrug mindst én gang årligt.

Stk. 2. Varmedistributionsvirksomheder kan indføre et system, hvor slutkunden selv foretager aflæsning af måleren og underretter om aflæsning af måleren. Kun i de tilfælde, hvor slutkunden ikke har givet meddelelse om aflæsning af måleren for det årlige forbrug, baseres faktureringen på et anslået forbrug eller en fast takst.

Stk. 3 Faktureringen skal indeholde følgende:

a) aktuelle priser og slutkundens seneste års energiforbrug,

b) sammenligning af slutkundens aktuelle energiforbrug med forbruget i samme periode året før,

c) kontaktoplysninger om slutkundeorganisationer, energimyndigheder eller lignende organer,

herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr, og

d) en klar og let forståelig redegørelse for hvordan fakturaen er fremkommet, navnligt, hvis den ikke er baseret på faktisk forbrug.

Stk. 4. Varmedistributionsvirksomheder meddeler informationen elektronisk eller på anden måde.

§ 16. Varmedistributionsvirksomheder skal udover fakturering, jf. § 15, efter anmodning fra den enkelte slutkunde, som virksomheden har et kundeforhold til, fremsende faktureringsoplysninger mindst tre gange årligt gældende i perioden fra sidste aflæsning som fremgår af faktura eller faktureringsoplysning til den nye aflæsning.

Stk. 2. Faktureringsoplysninger skal indeholde følgende:

1. aktuelle priser og slutkundens seneste års energiforbrug,
2. sammenligning af slutkundens aktuelle energiforbrug med forbruget i samme periode året før, og
3. kontaktoplysninger om slutkundeorganisationer, energimyndigheder eller lignende organer, herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr.

Stk. 3. Varmedistributionsvirksomheder kan indføre et system, hvor slutkunden selv foretager aflæsning af og underretter leverandøren om aflæsningen af måleren.

Stk. 4. Varmedistributionsvirksomheder meddeler informationen elektronisk efter anmodning eller på anden måde..

§ 17. Varmedistributionsvirksomheder skal på anmodning fra en slutkunde, som virksomheden har et kundeforhold til, stille slutkundens faktureringsoplysninger til rådighed for en leverandør af energitjenester, der er udpeget af slutkunden.

§ 18. Varmedistributionsvirksomheder må ikke kræve særskilt betaling for fremsendelse af fakturaer og faktureringsoplysninger.

§ 19. Ved afsendelse af kontrakter og kontraktændringer og som bilag til de fakturaer slutkunder modtager eller via websteder til individuelle kunder, skal varmedistributionsvirksomheder give deres kunder klare og let forståelige oplysninger om, hvordan de kan kontakte uafhængige forbrugerrådgivningscentre, energimyndigheder eller lignende institutioner, herunder disses internetadresser, hvor de kan få råd om, hvilke energieffektivitetsforanstaltninger, der tilbydes, referenceprofiler for deres energiforbrug og tekniske specifikationer for energiforbrugende apparater, der kan tjene til at begrænse forbruget for disse apparater.

*Information om fjernkølingsforbrug, fakturering m.v. til slutkunder*

§ 20. Fjernkølingsvirksomheder skal sikre, at slutkunder, som virksomheden har et kundeforhold til, modtager en faktura på grundlag af faktisk forbrug mindst én gang årligt.

Stk. 2. Fjernkølingsvirksomheder kan indføre et system, hvor slutkunden selv foretager aflæsning af måleren og underretter om aflæsning af måleren. Kun i de tilfælde, hvor slutkunden ikke har givet meddelelse om aflæsning af måleren for det årlige forbrug baseres faktureringen på et anslået forbrug eller en fast takst.

Stk. 3 Fakturaen skal på en klar og letforståelig måde indeholde oplysninger om:

1. aktuelle priser og slutkundens seneste års energiforbrug,
2. sammenligning af slutkundens aktuelle energiforbrug med forbruget i samme periode året før,
3. kontaktoplysninger om slutkundeorganisationer, energimyndigheder eller lignende organer, herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr, og
4. en klar og let forståelig redegørelse for hvordan fakturaen er fremkommet, navnligt, hvis den ikke er baseret på faktisk forbrug.

Stk. 4. Fjernkølingsvirksomheder meddeler informationen elektronisk efter anmodning eller på anden måde.

§ 21. Fjernkølingsvirksomheder skal efter anmodning fra den enkelte slutkunde, som virksomheden har et kundeforhold til, fremsende faktureringsoplysninger op til fire gange årligt gældende i perioden fra sidste aflæsning som fremgår af faktura eller faktureringsoplysning til den nye aflæsning.

Stk. 2. Faktureringsoplysninger skal indeholde følgende:

1. aktuelle priser og slutkundens seneste års energiforbrug,
2. sammenligning af slutkundens aktuelle energiforbrug med forbruget i samme periode året før, og
3. kontaktoplysninger om slutkundeorganisationer, energimyndigheder eller lignende organer, herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr.

Stk. 3. Fjernkølingsvirksomheder kan indføre et system, hvor slutkunden selv foretager aflæsning af og underretter leverandøren om aflæsningen af måleren.

Stk. 4. Fjernkølingsvirksomheder meddeler informationen elektronisk efter anmodning eller på anden måde..

§ 22. Fjernkølingsvirksomheder skal på anmodning fra en slutkunde, som virksomheden har et kundeforhold til, stille slutkundens faktureringsoplysninger til rådighed for en leverandør af energitjenester, der er udpeget af slutkunden.

§ 23. Fjernkølingsvirksomheder må ikke kræve særskilt betaling for fremsendelse af fakturaer og faktureringsoplysninger.

§ 24. Ved afsendelse af kontrakter og kontraktændringer og som bilag til de fakturaer slutkunder modtager eller via websteder til individuelle kunder, skal fjernkølingsvirksomheder give deres kunder klare og let forståelige oplysninger om, hvordan de kan kontakte uafhængige forbrugerrådgivningscentre, energimyndigheder eller lignende institutioner, herunder disses internetadresser, hvor de kan få råd om, hvilke energieffektivitetsforanstaltninger, der tilbydes, referenceprofiler for deres energiforbrug og tekniske specifikationer for energiforbrugende apparater, der kan tjene til at begrænse forbruget for disse apparater.

*Særligt for bygningsejere med fordelingsmålere*

§ 25.Den, der er registreret som kunde til en afregningsmåler, skal sikre, at dens slutkunder, modtager en faktura på grundlag af faktisk forbrug mindst én gang årligt.

Stk. 2. Den, der er registreret som kunde til en afregningsmåler, kan indføre et system, hvor slutkunden selv foretager aflæsning af måleren og underretter om aflæsning af måleren. Kun i de tilfælde, hvor slutkunden ikke har givet meddelelse om aflæsning af måleren for det årlige forbrug baseres faktureringen på et anslået forbrug eller en fast takst.

Stk. 3 Fakturaen skal på en klar og letforståelig måde indeholde oplysninger om:

1. aktuelle priser og slutkundens seneste års energiforbrug
2. sammenligning af slutkundes aktuelle energiforbrug med forbruget i samme periode året før.
3. kontaktoplysninger om slutkundeorganisationer, energimyndigheder eller lignende organer, herunder websteder, hvorfra der kan hentes oplysninger om, hvilke foranstaltninger til forbedring af energieffektiviteten der tilbydes, sammenlignende slutkundeprofiler og objektive tekniske specifikationer for energiforbrugende udstyr, og
4. en klar og let forståelig redegørelse for hvordan fakturaen er fremkommet, navnligt, hvis den ikke er baseret på faktisk forbrug.

Stk. 4. Den, der er registreret som kunde til en afregningsmåler, meddeler informationen elektronisk eller på anden måde.

§ 26. Den, der er registreret som kunde til en afregningsmåler, skal sikre, at dens slutkunder på anmodning kan få stillet sine faktureringsoplysninger til rådighed for en leverandør af energitjenester, der er udpeget af slutkunden.

§ 27. Den, der er registreret som kunde til en afregningsmåler, må ikke kræve særskilt betaling for fremsendelse af fakturaer.

*Dispensationsadgang*

§ 28. Virksomheder omfattet af § 4, stk. 2 og 3, § 9, § 16 og § 21 kan efter ansøgning dispenseres helt eller delvist fra kravet i bestemmelserne, når virksomheden kan dokumentere, at omkostningerne ved hyppig fremsendelse af faktureringsoplysninger overstiger de af Energistyrelsen fastsatte energibesparelser. De dokumenterede omkostninger skal være sammenlignelige med omkostninger fastsat af Energistyrelsen. De fastsatte energibesparelser og omkostninger offentliggøres på Energistyrelsens hjemmeside.

Stk. 2 Energistyrelsen vil ved vurderingen lægge vægt på virksomhedens dokumenterede omkostninger til indhentelse af fornødne oplysninger samt dokumenterede omkostninger ved tilvejebringelse af faktureringsoplysninger. Energistyrelsen lægger i den forbindelse vægt på, at omkostningerne er rimelige og omkostningseffektive.

Stk. 3. Ansøgning efter stk. 1 skal indgives skriftligt til Energistyrelsen.

§ 29. En afgørelse efter stk. 1, har virkning fra ansøgningstidspunktet, hvis ansøgningen imødekommes.

Stk. 2 Energistyrelsen kan træffe afgørelse om tilbagekaldelse af meddelt undtagelse efter § 28, hvis betingelserne efter bestemmelsen ikke længere er opfyldt.

§ 30. Afgørelser truffet efter § 28 kan ikke indbringes for anden administrativ myndighed end Energiklagenævnet.

Stk. 2. Klage som nævnt i stk. 1 skal være indgivet skriftligt til Energiklagenævnet inden 4 uger efter, at afgørelsen er meddelt.

*Tilsyn m.v.*

§ 31. Energistyrelsen fører tilsyn med overholdelsen af §§ 3, 5 og 7-29. Energitilsynet fører tilsyn med overholdelsen af §§ 4 og 6.

Stk. 2. Energivirksomheder skal efter anmodning meddele Energistyrelsen og Energitilsynet fornødne oplysninger til dokumentation af forhold, som omfattes af denne bekendtgørelse.

*Straf*

§ 32. Medmindre højere straf er forskyldt efter anden lovgivning, straffes med bøde den, som overtræder bestemmelserne i §§ 3-27.

Stk. 2. Der kan pålægges selskaber m.v. (juridiske personer) strafansvar efter reglerne i straffelovens 5. kapitel.

*Ikrafttrædelses- og overgangsbestemmelser*

§ 33 Bekendtgørelsen træder i kraft den 1. november 2016.

Stk.2 Samtidigt ophæves bekendtgørelse nr. 1670 af 16. december 2015 om energivirksomheders oplysning af forbrugere om energiforbrug og fakturering.

§ 34. I det omfang en elhandelsvirksomheds opfyldelse af forpligtelsen i § 3, stk. 1, nr. 2, forudsætter, at elhandelsvirksomheden giver elkunden information om kundens forbrug i 2012, gælder forpligtelsen kun for så vidt denne data er tilgængelig via datahubben.

1. Bekendtgørelsen indeholder bestemmelser, der gennemfører dele af Europa-Parlamentets og Rådets direktiv 2012/27/EU af 25. oktober 2012 om energieffektivitet, om ændring af direktiv 2009/125/EF og 2010/30/EU samt om ophævelse af direktiv 2004/8/EF og 2006/32/EF, EU-Tidende 2012, nr. L 315, side 1, som ændret ved Rådets direktiv 2013/12/EU af 13. maj 2013, EU-Tidende 2013, nr. L 141, side 28, dele af Europa-Parlamentets og Rådets direktiv 2009/72/EF af 13. juli 2009 om fælles regler for det indre marked for elektricitet og om ophævelse af direktiv 2003/54/EF, EU-Tidende 2009, nr. L 211, side 55, og dele af Europa-Parlamentets og Rådets direktiv 2009/73/EF af 13. juli 2009 om fælles regler for det indre marked for naturgas og om ophævelse af direktiv 2003/55/EF, EU-Tidende 2009, nr. L 211, side 94. [↑](#footnote-ref-1)